《答韩丈》
唐代·丘为

行人辈，莫相催，相看日暮何徘徊。登孤舟，望远水，殷勤留语劝求仕。

畴昔主司曾见知，琳琅丛中拔一枝。且得免轮天子课，何能屈腰乡里儿。

长安落桑酒，或可此时望携手。官班服色不相当，拂衣还作捕鱼郎。

作者简介：丘为，苏州嘉兴人。事继母孝，常有灵芝生堂下。累官太子右庶子。致仕，给俸禄之半以终身。年八十馀，母尚无恙。及居忧，观察使韩滉以致仕官给禄，所以惠养老臣，不可在丧而异，惟罢春秋羊酒。卒年九十六。与刘长卿善，其赴上都也，长卿有诗送之，亦与王维为友。诗十三首。